Gwallevurus e voe bloavezhioù diwezhañ Lope war-bouez an enorioù roet dezhañ gant ar roue hag ar pab. Glachar en doe o welout Marta o tont da vezañ dall e 1626, hag o vervel follez, en 1628. Lope Félix, ar mab en doa bet digant Micaela de Luján hag a oa gantañ debron-barzhonegañ, a voe beuzet o pesketa perlez en 1634 en isla Margarita. E verch muiañ karet Antonia Clara, a voe skrapet gant un hidalgo, he danvez-pried, anvet Tenorio. Feliciana, e verch hervez lezen nemeti, diouzh a ouzer, he devoa bet daou vugel: unan a eas da leanez, egile e oa ar chabiten Luis Antonio de Usategui y Vega, hag a varvas e kêr Milano o servij ar roue. Neus nemet ur verch bastardez, al leanez Marcela, a chome bev pa varvas Lope.